ТӨЛӨӨЛӨН УДИРДАХ ЗӨВЛӨЛИЙН СОНГОН ШАЛГАРУУЛАЛТ ЯВАГДАЖ БАЙНА.
Эрүүл мэндийн яамнаас Өмнөговь аймаг дахь Бүсийн оношилгоо, эмчилгээний төв, Гэмтэл согог судлалын үндэсний төвийн Төлөөлөн удирдах зөвлөлд ажиллах Олон нийтийн төлөөллийг сонгон шалгаруулах үйл ажиллагаа үргэлжилж байна.
Эрүүл мэндийн сайдын 2020 оны “Журам батлах тухай” А/565 дугаар тушаалаар баталсан журмын дагуу төрийн бус байгууллага, нийгэмлэгүүдээс ирүүлсэн нэр дэвшигчдийн материалын бүрдэлтэй танилцах хурал болон урьдчилсан сонгон шалгаруулалтын ярилцлагыг зохион байгуулсан. Дээрх 2 байгууллагын Төлөөлөн удирдах зөвлөлд ажиллах Олон нийтийн төлөөллийн сонгон шалгаруулалтад “Нийгмийн салбар дахь эрүүл мэндийн эдийн засагчдын үүрэг оролцоо” НҮТББ, Нүдний эрүүл мэндийн нийгэмлэг, Арьс судлаачдын Монголын нийгэмлэгийн нэр дэвшигчид дараагийн шатанд шалгарсан. Журмын дагуу нэр дэвшүүлэн сонгох хурал 2026 оны 10 дугаар сарын 23-ны өдөр Эрүүл мэндийн яаманд зохион байгуулагдана.

